Senoritas

Senoritas ialah sebuah duo wanita pop Malaysia dan dianggotai oleh dua sahabat baik iaitu Lynnzay dan Zyra Z. Kumpulan ini ditubuhkan sejak 2008 dengan dianggotai oleh tiga orang anggota sebelum menjadi duo. Mereka memulakan kareer seni mereka dengan kerjaya sebagai penari latar untuk artis-artis terkenal. Lynnzay aktif bersama band indie pop nya yang di kenali sebagai 'Apple Juice' dan Zyra pula bersama band 'Cinderella Story'. Walau bagaimanapun, Apple Juice lebih aktif dan pernah melakukan persembahan di kelab terkenal Kuala Lumpur,Zouk dan juga Istana Budaya.

Setelah 2 tahun melibatkan diri dalam dunia indie, Senoritas yang asyik bertukar ganti ahli ketiga,bernaung di bawah syarikat Reshmonu, R Talents selama 2 tahun. Senoritas kemudiannya lantas membuat keputusan untuk menamatkan kontrak mereka bersama R Talents dan meneruskan perjalanan 'bebas' mereka.Mereka telah pun meriliskan dua lagu yang di cipta sepenuhnya oleh Lynnzay yang bertajuk 'Magic' dan juga 'Asmara' bersama kumpulan produksi mereka yang bernama Adik dan Rauf.

Kumpulan Senoritas bertahan selama 4 tahun. Pada tahun 2012,mereka membuat keputusan untuk menamatkan perjalanan Senoritas dan meneruskan kareer solo masing-masing. Lynnzay kemudian meneruskan kareer solonya dengan gelaran 'Lynnzay A'  tetapi kini tidak aktif lagi dalam bidang hiburan.   

Zyra Z telah menceburi bidang lakonan selepas perpecahan Senoritas dengan nama pentas, Aria, dan telah membintangi beberapa buah drama antaranya, Rindu Awak 200% (2013), Debunga Lalang (2014) dan baru-baru ini Good Boys Go To Heaven yang dibintangi Beto Kusyairi dan Zahirah MacWilson yang dijangka keluar pada 2026. Aria (Zyra Z) juga turut membintangi beberapa buah filem antaranya Mother Bhumi yang dibintangi Datuk Fan Bing Bing, filem indie Curi Makan dan Writer’s Block yang bakal ditayangkan seawal 2026. 

 Rujukan 

 Pautan luar 
 Senoritas: Wanita Dalam Arena Muzik Indie Tempatan


Kategori:Kumpulan muzik ditubuhkan pada tahun 2008
Kategori:Kumpulan muzik 2000-an
Kategori:Kumpulan muzik Malaysia
Kategori: Kumpulan duo Malaysia